ILLATGYŰJTEMÉNY

Kérjük meg a gyerekeket, hogy hozzanak magukkal valamilyen tárgyat, aminek jellegzetes illata van, és amit egy emlékhez kötnek!

A gyerekek járkáljanak körbe, és legalább 3-4 társuk tárgyát szagolják meg, majd próbálják meg kitalálni, miféle emlék kötődhet az adott illathoz.

Miután mindenki visszaült a helyére, önként jelentkezők meséljék el, milyen illatokkal és emlékekkel találkoztak.

Találkoztál-e olyan illattal, ami ismerősnek tűnt? Vajon benned más emléket idézett fel, mint a „gazdájában”? Hozott-e valaki olyan illatot, ami más osztálytársakkal közös élményre emlékeztetett? Mi lehetne ilyen „közös” illat? Vagy inkább szag (bűz) lenne? Idézzük fel!